[pic] | COMISIA COMUNITĂŢILOR EUROPENE |

Bruxelles, 1.7.2008

COM(2008) 429 final

PROIECT PRELIMINAR DE BUGET RECTIFICATIV NR. 6 LA BUGETUL GENERAL PENTRU EXERCI Ț IUL FINANCIAR 2008

SITUAȚIA CHELTUIELILOR PE SECȚIUNI Secțiunea III - Comisia

(prezentat de Comisie)

PROIECT PRELIMINAR DE BUGET RECTIFICATIV NR. 6LA BUGETUL GENERAL PENTRU EXERCI ȚIUL FINANCIAR 2008

SITUA ȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], astfel cum a fost modificat prin Regulamentul (CE) nr. 1525/2007 al Consiliului[2], în special articolul 37,

Comisia Europeană prezintă autorității bugetare proiectul preliminar de buget rectificativ nr. 6 la bugetul 2008.

CUPRINS

1. Introducere 4

2. Agenții executive 4

2.1 Agenția Executivă pentru Educație, Audiovizual și Cultură (EACEA) 4

2.2 Agenția Executivă pentru Programul de Sănătate Publică (PHEA) 5

2.3 Agenția Executivă pentru Rețeaua Transeuropeană de Transport (TEN-T) 6

3. Întreprinderea comună „Pile de combustie și hidrogen” (FCH) 6

4. EUROJUST 8

5. Programul pentru competitivitate și inovare (PCI) 9

TABEL RECAPITULATIV PE RUBRICILE CADRULUI FINANCIAR 10

MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI

Modificările aduse la situația generală a veniturilor și la situația veniturilor și cheltuielilor pe secțiuni sunt transmise separat prin intermediul sistemului SEI-BUD. Se atașează o versiune în limba engleză a modificărilor aduse la situația generală a veniturilor și la situația veniturilor și cheltuielilor pe secțiuni ca anexă la buget, cu titlu informativ.

1. Introducere

Proiectul preliminar de buget rectificativ (PPBR) nr. 6 pentru anul 2008 cuprinde următoarele elemente:

- adaptările bugetare necesare rezultate din extinderea mandatului a trei agenții executive: Agenția Executivă pentru Educație, Audiovizual și Cultură (EACEA), Agenția Executivă pentru Programul de Sănătate Publică (PHEA) și Agenția Executivă pentru Rețeaua Transeuropeană de Transport (TEN-T);

- crearea structurii bugetare necesare pentru integrarea întreprinderii comune „Pile de combustie și hidrogen” (FCH);

- o creștere cu 2,2 MEUR a creditelor de angajament, pentru a se acoperi o parte din costurile aferente noii clădiri a EUROJUST;

- o creștere cu 3,9 MEUR a creditelor de angajament pentru Programul pentru competitivitate și inovare (PCI) – Antreprenoriat și inovare.

Efectul net al modificărilor respective asupra cheltuielilor constă într-o majorare a creditelor de angajament cu 6,1 MEUR, creditele de plată rămânând neschimbate.

2. Agen țII EXECUTIVE

La data de 15 aprilie 2008, Comitetul pentru agențiile executive, instituit prin articolul 24 din Regulamentul (CE) nr. 58/2003 al Consiliului[3], a aprobat extinderea mandatului a trei agenții executive: Agenția Executivă pentru Educație, Audiovizual și Cultură (EACEA), Agenția Executivă pentru Programul de Sănătate Publică (PHEA) și Agenția Executivă pentru Rețeaua Transeuropeană de Transport (TEN-T). Ulterior, la 29 mai, extinderea mandatului a fost aprobată și de Comisia pentru bugete din cadrul Parlamentului European (COBU).

Ca urmare a acordului Comitetului pentru agențiile executive și Comisiei pentru bugete din cadrul Parlamentului European, extinderea mandatelor agențiilor va face obiectul unor decizii formale ale Comisiei.

Modificările necesare pentru extinderea celor trei mandate sunt prezentate mai jos.

2.1 Agen ția Executivă pentru Educație, Audiovizual și Cultură (EACEA)

La 14 ianuarie 2005, Comisia a adoptat Decizia 2005/56/CE[4] de instituire a Agenției Executive pentru Educație, Audiovizual și Cultură pentru gestionarea acțiunii comunitare în domeniul educației, audiovizualului și culturii (EACEA).

Mandatul EACEA a fost extins prin Decizia 2007/114/CE a Comisiei[5] din 8 februarie 2007 pentru a include gestionarea noii generații de programe delegate anterior agenției (MEDIA 2007, Învățarea de-a lungul vieții, Cultură, Tineretul în acțiune, Europa pentru cetățeni); programele din domeniul educației, formării profesionale și tineretului, reglementate de acordurile în materie dintre Comunitatea Europeană și Statele Unite ale Americii și Canada; precum și alte serii de programe, în special Fereastra de cooperare externă Erasmus Mundus.

Extinderea mandatului agenției, care a fost deja aprobată, este legată de implementarea programului suplimentar Fereastra de cooperare externă Erasmus Mundus referitor la America Latină, Asia și Balcani.

Sarcinile suplimentare încredințate agenției EACEA ca urmare a extinderii propuse nu vor conduce la creșterea subvenției agenției executive, deoarece finanțarea se va aloca din creditele existente la posturile 19 01 04 30 EACEA - Subvenție pentru programele din domeniul relațiilor externe și 22 01 04 30 EACEA - Subvenții pentru programele de la rubrica 4 în cadrul domeniului de politică „Extindere”. Cu toate acestea, este necesară adaptarea schemei de personal a agenției, deoarece consolidarea pentru Fereastra de cooperare externă prevede doi agenți temporari de grad AD 5[6].

2.2 Agen ția Executivă pentru Programul de Sănătate Publică (PHEA)

La 15 decembrie 2004, Comisia a adoptat Decizia 2004/858/CE[7] de înființare a „Agenției Executive pentru Programul de Sănătate Publică”, încredințându-i acesteia implementarea Programului de Sănătate Publică 2003-2008 până la 31 decembrie 2010. La începutul anului 2008, Comisia a propus extinderea mandatului agenției pentru a se acoperi perioada implementării noului program (2008-2013) de acțiune comunitară în domeniul sănătății publice și pentru a-i încredința noi sarcini legate de programele și măsurile comunitare gestionate în prezent de Comisie. Aceste noi sarcini se referă la gestionarea programului în domeniul politicii de protecție a consumatorilor, precum și a măsurilor comunitare de formare profesională în domeniul siguranței alimentare. În consecință, pentru a ține seama de sarcinile suplimentare, mandatul agenției ar trebui extins de la 1 ianuarie 2011 la 31 decembrie 2015, iar denumirea oficială ar trebui modificată în „Agenția Executivă pentru Sănătate și Consumatori”.

În conformitate cu articolul 12 din Regulamentul (CE) nr. 58/2003 al Consiliului, finanțarea agențiilor executive trebuie să provină din pachetul financiar pentru programele operaționale pe care le gestionează. Cu toate acestea, dat fiindcă bugetul 2008 nu prevede nicio finanțare alocată Agenției Executive pentru Sănătate și Consumatori pentru noile programe care îi sunt încredințate (protecția consumatorilor și formare profesională în domeniul siguranței alimentare), resursele financiare necesare trebuie puse la dispoziția agenției.

Deoarece agenția va începe să lucreze la noile programe abia la începutul ultimului trimestru al anului 2008, contribuția din programele în materie de protecția consumatorilor și formare profesională în domeniul siguranței ar trebui să acopere numai ultimele trei luni ale anului. Suma totală care trebuie transferată agenției prin transfer intern se ridică la 340 000 EUR pentru ambele programe combinate. Contribuția pentru Programul privind protecția consumatorilor a fost stabilită la 226 800 EUR și va fi pusă la dispoziție printr-un transfer intern de la linia din bugetul administrativ corespunzătoare Programului privind protecția consumatorilor (17 01 04 03). În ceea ce privește măsurile de formare profesională în domeniul siguranței alimentare, contribuția este fixată la 113 200 EUR, sumă care va fi transferată de la linia corespunzătoare din bugetul administrativ (17 01 04 05) din același capitol. În consecință, toate creditele operaționale ale programelor vor rămâne neschimbate și disponibile pentru a acoperi acțiuni pur operaționale.

Schema de personal a agenției înscrisă în bugetul 2008 trebuie, de asemenea, modificată astfel încât să permită adăugarea a trei posturi de agenți temporari[8].

2.3 Agen ția Executivă pentru Rețeaua Transeuropeană de Transport (TEN-T)

Decizia 2007/60/CE a Comisiei din 26 octombrie 2006[9] a înființat o agenție executivă care să asigure gestionarea tehnică și financiară a proiectelor în domeniul transporturilor, cofinanțate în conformitate cu temeiul juridic în vigoare la momentul respectiv, și anume programul TEN-T 2000-2006.

Modificarea actuală a mandatului a fost deja prevăzută în 2006 și permite agenției să își asume responsabilitatea gestionării proiectelor în domeniul transporturilor din cadrul noului program TEN-T 2007-2013. În plus, noul program adaugă noi instrumente financiare [de exemplu, instrumentul de garantare a împrumuturilor, parteneriate public-privat (PPP)] și subliniază importanța promovării și a comunicării, pentru a căror punere în aplicare sunt necesare mult mai multe resurse umane.

Ipoteza inițială privind repartiția personalului prevedea 60% personal contractual și 40% agenți temporari. Cu toate acestea, pentru a crește nivelul economiilor, Comisia a mărit ponderea personalului contractual la 68%, ceea ce înseamnă reducerea numărului de posturi temporare necesare în raport cu previziunile inițiale. În consecință, Comisia propune modificarea schemei de personal, reducându-se numărul de posturi de agenți temporari de la 40 la 32[10].

Conform fișei financiare care însoțește propunerea de modificare a mandatului, această nouă repartizare a personalului implică un buget redus, în valoare de 8 894 600 EUR. Având în vedere că bugetul aprobat pentru agenție în 2008 este de 10 212 600 EUR, Comisia propune să transfere diferența de 1 318 000 EUR la articolul bugetar 06 01 04 04 „Sprijin financiar pentru proiecte de interes comun ale rețelei transeuropene de transport — Cheltuieli de gestionare administrativă” prin transfer intern. Această sumă va servi la finanțarea unor studii legate de sprijinul acordat Cărții verzi privind viitorul politicii TEN-T, punerea în aplicare a Orientărilor TEN-T (2006-2007) și fluxurile de trafic în rețeaua de transport regional de bază pentru Europa de Sud-Est – orizont 2030.

3. Întreprinderea comună „Pile de combustie șI HIDROGEN” (FCH)

În conformitate cu articolul 166 din Tratatul CE, Parlamentul European și Consiliul au adoptat Decizia nr. 2006/1982/CE din 18 decembrie 2006 privind al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) – programul-cadru[11]. Consiliul a adoptat ulterior Decizia 2006/971/CE din 19 decembrie 2006 privind programul specific „Cooperare” de punere în aplicare a celui de-al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) – programele specifice[12].

Printre toate temele care vor face obiectul acțiunii comunitare și printre diversele instrumente existente, cel de-al șaptelea program-cadru pentru cercetare poate fi pus în aplicare, într-un număr limitat de cazuri, prin intermediul inițiativelor tehnologice comune (ITC).

Bugetul rectificativ 3/2008[13] a creat structura bugetară necesară pentru a include primele patru dintre aceste întreprinderi comune[14]. Prezentul proiect preliminar de buget rectificativ (PPBR) nr. 6 include crearea structurii bugetare necesare pentru integrarea inițiativei tehnologice comune „Pile de combustie și hidrogen” (FCH), după adoptarea de către Consiliu a Regulamentului (CE) 521/2008[15] din 30 mai 2008.

Regulamentul Consiliului de stabilire a parteneriatelor corespunzătoare dintre sectorul public și cel privat în temeiul articolului 171 din tratat și al articolului 185 din Regulamentul financiar a fost întocmit în conformitate cu precedentele inițiative tehnologice comune deja adoptate, inclusiv cu descărcarea de gestiune privind execuția bugetelor acestora, care este autorizată de Parlamentul European, la recomandarea Consiliului.

În consecință, prezentul buget rectificativ vizează crearea de noi posturi corespunzătoare subvențiilor destinate întreprinderii comune FCH, precum și crearea schemei de personal[16].

Nu sunt necesare credite suplimentare în contextul creării acestor linii bugetare noi; creditele vor fi scăzute de la liniile bugetare destinate priorităților celui de al 7-lea program-cadru din domeniul de politică corespunzător ce participă la această inițiativă tehnologică comună.

La finanțarea întreprinderii comune FCH vor contribui patru priorități ale programului „Cooperare” de implementare a celui de al 7-lea program-cadru CE de cercetare:

- Energie;

- Transport;

- Nanoștiințe, nanotehnologii, materiale și noi tehnologii de producție;

- Mediu.

Pentru 2008, prioritatea Energie este singura care va contribui la finanțarea FCH.

Această situație se deosebește de întreprinderile comune precedente prin faptul că în cazul acestora contribuia o singură prioritate tematică și, prin urmare, era vizată o singură linie bugetară.

Având în vedere etapa de demarare a întreprinderii comune, pentru 2008 Comisia propune să aloce 30 000 000 EUR în credite de angajament și 1 900 000 EUR în credite de plată la noile posturi care vor fi create, sumele corespunzătoare fiind deduse din linia bugetară existentă 08 05 01.

Următorul tabel prezintă pe scurt noile posturi care vor fi create, precum și creditele care vor fi alocate acestor noi posturi:

Posturi noi | Descriere | Credite de angajament (în MEUR) | Credite de plată (în MEUR) |

08 05 02 | Cooperare — Energie — Întreprinderea comună „Pile de combustie și hidrogen” (FCH) | 28,100 | 0 |

08 01 04 41 | Cheltuieli de sprijin pentru Întreprinderea comună „Pile de combustie și hidrogen” (FCH) | 1,900 | 1,900 |

Având în vedere contribuția preconizată pentru întreprinderea comună, suma totală înscrisă la linia bugetară care corespunde priorității Energie va fi redusă după cum urmează:

Articole | Descriere | Credite de angajament (în MEUR) | Credite de plată (în MEUR) |

08 05 01 | Cooperare – Energie | 99,680 | 62,598 |

4. EUROJUST

În ultimii ani, numărul efectivelor EUROJUST a crescut considerabil. Aceasta include o creștere a numărului așa-numitor „membri naționali”, care reprezintă statele membre în colegiul EUROJUST; numărul agenților statutari a crescut, de asemenea, de la 76 de agenți temporari în 2004 la 175 în 2008. În prezent, personalul lucrează în clădirea „ARC” la Haga (194 de birouri ocupate de 229 de persoane) și, temporar, în clădirea „Equinox” (27 de birouri). Se estimează că, până în 2014, EUROJUST va avea nevoie de 320-325 de birouri, ceea ce este compatibil cu actuala programare financiară. Este prevăzut ca statul membru gazdă să pună la dispoziție clădiri corespunzătoare înainte de 2012. Cu toate acestea, între timp trebuie găsită o soluție temporară.

Statul membru gazdă a propus o nouă clădire la „Haagse Veste 1” (HV1) pentru perioada 2008-2012, pe care EUROJUST o va împărți cu Curtea Penală Internațională. Cele 160 de birouri disponibile în această clădire ar putea găzdui personalul din clădirea „Equinox”, excedent al clădirii „ARC”, precum și eventualii noi membri ai personalului. Mutarea este prevăzută pentru luna septembrie 2008.

În acest context, EUROJUST a solicitat o creștere a bugetului său cu 7 339 398 EUR pentru a acoperi chiria și întreținerea noii clădiri HV1, pentru a efectua adaptările necesare clădirii, a o mobila și a recruta personalul de securitate necesar (aceste costuri vor fi împărțite cu Curtea Penală Internațională).

În urma evaluării propunerii și a discuțiilor cu EUROJUST, Comisia propune să accepte solicitarea, cu excepția așa-numitului „pachet încorporat” (2,6 MEUR pentru construcții – pereți, podele, uși, sisteme de servere informatice). Acesta face obiectul negocierilor dintre EUROJUST și statul membru gazdă.

Se propune ca 2,5 MEUR din suma de 4,7 MEUR rămasă să fie acoperiți prin venituri alocate (1,8 MEUR corespunzând excedentului din 2006, iar restul din 2007). Astfel, solicitarea finală pentru bugetul rectificativ se ridică la 2,24 MEUR.

Credite de angajamente de 2,24 MEUR vor proveni din marja sub plafonul rubricii 3a (19 MEUR în 2008). Creditele de plată corespunzătoare vor fi redistribuite de la 18 06 06 – Justiție penală, pentru care cererile de propuneri au avut rezultate mai scăzute decât cele prevăzute inițial.

Se propune înscrierea în buget a creditelor suplimentare după cum urmează:

18 06 04 01 EUROJUST — Subvenție la titlurile 1 și 2, 1 940 000 EUR;

18 06 04 02 EUROJUST — Subvenție la titlul 3, 300 000 EUR.

5. PROGRAMUL PENTRU COMPETITIVITATE șI INOVARE (PCI)

Instrumentele financiare din cadrul PCI au demarat într-un mod deosebit de favorabil. Resursele bugetare pentru 2007 au fost angajate în decembrie 2007, iar primele proiecte au fost aprobate înainte de sfârșitul anului. Propunerile ulterioare ale Fondului European de Investiții (FEI) au sosit atât de rapid, încât a devenit necesară începerea angajării resurselor bugetare pentru 2008 cu câteva luni mai devreme decât fusese prevăzut inițial, și anume în februarie 2008.

Au loc discuții periodice cu FEI pentru a se garanta utilizarea cea mai eficace a resurselor disponibile, cu toate acestea, este clar că cererea pentru instrument depășește resursele disponibile în 2008. Având în vedere că s-a înregistrat o cerere atât de mare la început de an, este dificil să se reporteze aprobările până în 2009 fără să existe riscul pierderii unora dintre părțile interesate disponibile, cu excepția cazului în care se majorează resursele în 2008.

Previziunile inițiale conțineau o ușoară „punere anticipată la dispoziție” a cheltuielilor pe parcursul primilor doi ani. Se estima că va fi necesar ca noua cerere să fie stimulată printr-un „program de sensibilizare”, lansat în 2008 ca parte a pachetului global PCI. De fapt, reportarea s-a dovedit a fi mai importantă decât se preconizase, iar noua cerere este deja atât de ridicată, încât programul de sensibilizare a fost redus, pentru a se evita riscul ca așteptările să nu fie împlinite.

În consecință, se propune majorarea creditelor de angajament pentru linia 01 04 04 Program-cadru pentru competitivitate și inovare – Antreprenoriat și inovare cu 3,9 MEUR. Aceste resurse suplimentare vor fi compensate printr-o reducere a creditelor de angajament din programarea financiară a liniei 01 04 04 în 2011 și 2012.

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008 | Buget 2008 (inclusiv BR 1-4/2008 și PPBR 5/2008) | PPBR 6/2008 | Buget 2008 + BR 1-4/2008 și PPBR 5 și 6/2008 |

|Credite de angajament |Credite de plată |Credite de angajament |Credite de plată |Credite de angajament |Credite de plată |Credite de angajament |Credite de plată | | 1. DEZVOLTARE DURABILĂ | | | | | | | | | | 1a. Competitivitate pentru creștere și locuri de muncă |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Coeziune pentru creștere și locuri de muncă |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Total |57 653 000 000 | |58 338 048 720 |50 320 304 626 | | |58 341 948 720 |50 320 304 626 | | Marjă[17] | | |-185 048 720 | | | |-188 948 720 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piață și plăți directe |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Total |59 193 000 000 | |55 564 715 538 |53 241 270 053 | | |55 564 715 538 |53 241 270 053 | | Marjă | | |3 628 284 462 | | | |3 628 284 462 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Cetățenie |615 000 000 | |875 254 197 |968 664 203 | | |875 254 197 |968 664 203 | | Total |1 362 000 000 | |1 603 288 197 |1 501 860 203 | | |1 605 528 197 |1 501 860 203 | | Marjă[18] | | |19 123 000 | | | |16 883 000 | | | 4. UE CA PARTENER MONDIAL[19] | 7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Marjă | | | -70 000 000 | | | | -70 000 000 | | | 5. ADMINISTRAȚIE[20] |7 380 000 000 | |7 279 525 455 |7 280 085 455 | | |7 279 525 455 |7 280 085 455 | | Marjă | | | 177 474 545 | | | | 177 474 545 | | | 6. COMPENSARE |207 000 000 | |206 636 292 |206 636 292 | | |206 636 292 |206 636 292 | | Marjă | | | 363 708 | | | | 363 708 | | | TOTAL |132 797 000 000 |129 681 000 000 |130 303 432 202 |120 662 885 029 | 6 140 000 |0 |130 309 572 202 | 120 662 885 029 | | Marjă | | |3 570 196 995 |9 560 670 956 | | | 3 564 056 995 | 9 560 670 956 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare. JO L11, 16.1.2003, p. 1.

[4] JO L 24, 27.1.2005, p. 35.

[5] JO L 49, 17.2.2007, p. 21.

[6] Toate detaliile figurează în anexa bugetară.

[7] JO L369, 16.12.2004, p. 73.

[8] Toate detaliile figurează în anexa bugetară.

[9] JO L32, 6.2.2007, p. 88.

[10] Toate detaliile figurează în anexa bugetară.

[11] JO L412, 30.12.2006, p. 1.

[12] JO L400, 30.12.2006, p. 86.

[13] Aprobat la 5.6.2008.

[14] Șase inițiative tehnologice comune (ITC) sunt prevăzute în programul specific „Cooperare” de implementare a celui de al 7-lea program-cadru CE de cercetare (Artemis, privind sistemele informatice integrate; IMI, Inițiativa privind medicamentele inovatoare; Clean Sky, privind domeniul aeronautic și al transporturilor aeriene; ENIAC, privind domeniul tehnologiilor nanoelectronice, FCH privind pilele de combustie și hidrogenul). Încă una dintre aceste inițiative este în curs de realizare: Monitorizarea Globală pentru Mediu și Securitate (GMES).

[15] JO L153, 12.6.2008, p. 20.

[16] Statutul personalului și normele adoptate în comun de instituțiile comunitare în acest scop se aplică personalului întreprinderilor comune și directorilor executivi ai acestora. Anexele bugetare cuprind informații detaliate privind schema de personal a întreprinderii comune FCH.

[17] Fondul european pentru adaptare la globalizare (FEG) nu este inclus în calculul marjei de la rubrica 1a. Instrumentul de flexibilitate a fost mobilizat pentru o sumă de 200 MEUR.

[18] Valoarea Fondului de Solidaritate al Uniunii Europene (FSUE) este înscrisă prin adăugare la suma de la rubrica relevantă, astfel cum este prevăzut în acordul interinstituțional din 17 mai 2006 (JO C 139, 14.6.2006).

[19] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgență. Instrumentul de flexibilitate a fost mobilizat pentru o sumă de 70 MEUR.

[20] Pentru calcularea marjei sub plafonul rubricii 5, se ia în considerarea nota de subsol (1) din cadrul financiar 2007-2013 pentru o sumă în valoare de 77 MEUR, pentru contribuțiile personalului la sistemul de pensii.